આ ઉપરાંત ગેમ્સ વિલેજની માલિકી ધરાવતી કોઇપણ વસ્તુ ખેલાડીઓ કે અધિકારીઓ દ્વારા તૂટી જાય કે પછી ખોવાઈ જાય તો તેનો જે કોઇપણ દંડ હશે તે ખેલાડીઓએ જાતેજ ભોગવવાનો રહેશે તેવું આ નિયમાવલીમાં સ્પષ્ટ જણાવવામાં આવ્યું છે. શનિવારે બનેલી ઘટનામાં બાસ્કેટબોલની ટીમ જ્યાં રોકાઈ હતી એ એપાર્ટમેન્ટમાંથી ચ્હાની ત્રણ કિટલીઓ ખોવાઈ ગઈ હોવાનું જાણવા મળ્યું હતું. દરેક કિટલીના 20 ઓસ્ટ્રેલિયન ડોલર્સ લેખે ખેલાડીઓને 60 ડોલર્સ ભરવાના આવ્યા હતા. પરંતુ સદનસીબે આ કિટલીઓ એજ એપાર્ટમેન્ટના કોઈ અન્ય કબાટમાંથી મળી આવી હતી.